Honda Legend

Honda Legend je luxusný automobil, ktorý od roku 1985 vyrába japonská automobilka Honda. Honda Legend poskytuje základ pre modely Acura Legend, RL a RLX luxusnej severoamerickej divízie Acura.

Prvá generácia (KA1-KA6, 1985–1990)

Prvá generácia Hondy Legend bola v Japonsku uvedená dňa 22. októbra 1985. Stala sa prvým produkčným automobilom, ktorý mal v ponuke len motor SOHC V6. Uvedenie modelu Legend bolo spojené s predstavením nového japonského predajného miesta, zvaného Honda Clio.

Pre európsky trh bol model Legend predstavený v roku 1987. Európska verzia bola identická so severoamerickou, pričom v ponuke bola jediná výbava V6-2.5i.

Verzia "Wing Turbo"
V októbri 1988 upravila Honda motor C20A V6 použitím turbodúchadla s variabilnou geometriou lopatiek, ktoré nieslo v japonských televíznych reklamách názov "Wing Turbo". Takto upravený motor poskytoval výkon 140 kW/190 koní pri 6000 otáčkach za minútu a krútiaci moment 241 Nm pri 3500 otáčkach za minútu. Turbodúchadlo však nebolo montované pre zvýšenie výkonu motora, ale kvôli zníženiu spotreby paliva a redukcii emisií. Táto verzia bola poskytovaná len s automatickou prevodovkou.

Technické údaje

Druhá generácia (KA7/KA8, 1990–1995)

Druhá generácia bola uvedená 24. októbra 1990 v karosárskych verziách sedan a kupé. V Japonsku bola táto generácia známa ako "Super Legend", a to hlavne pre jej veľký 3,2-litrová motor C32A. Ten bol jediným motorom, ktorý sa montoval do modelu Legend. Existovali však dve verzie: Type I s výkonom 158 kW/215 koní a Type II s výkonom 173 kW/235 koní.

Existovali dva typy výbavy, a to luxusnejšia "Alpha" a menej luxusná "Beta". Výbava "alpha" obsahovala okrem iného aj dvojzónovú klimatizáciu, kožený alebo 100% moketový interiér, projektorové predné svetlomety či ABS.

Druhá generácia modelu Legend bola tiež vyrábaná automobilkou Daewoo v Južnej Kórei v rokoch 1994 až 1999 pod názvom Daewoo Arcadia. Tento model bol len pre kórejský trh a nahradil starší model Daewoo Imperial.

Tretia generácia (KA9, 1995–2004)

Tretia generácia modelu Legend bola predstavená dňa 26. októbra 1995, a pokračovala v tradícii automobilky, použitím predného náhonu. Zdvihový objem motora však vzrástol na 3,5 litra, pričom disponoval výkonom 158 kW/215 koní. Kódové označenie platformy pre tretiu generáciu bolo E-KA9.

Výbava "Exclusice" obsahovala predovšetkým vyladené odpruženie na výkon. Oproti základnéj výbave, zvanej "Euro" obsahovala tiež drevené obklady interiéru. Takisto bol v ponuke prémiový zvukový systém Luxman.

Dňa 21. septembra 1998 prebehli na tretej generácii Legend malé úpravy, ktoré zahŕňali upravenú prednú masku, bočné airbagy boli v štandardnej výbave a v neposlednom rade aj automaticky nastaviteľný airbag v závislosti na nastavení sedadla vodiča.

Štvrtá generácia (KB1, 2004–2008 / KB2, 2008-2012)

Štvrtá generácia modelu Legend bola predstavená dňa 7. októbra 2004. Stala sa automobilom roka v Japonsku (2004/2005), čo znamenalo štvrté udelenie tejto ceny počas piatich rokov pre automobilku Honda. Oproti tretej generácii bola rozmerovo menšia. Pri pokuse vyriešiť požiadavku trhu, potrebovala štvrtá generácia pohon zadných kolies a motor V8. Honda uviedla technológiu pohonu všetkých kolies zvanú "Super Handling All-Wheel Drive" SH-AWD. 

Novonavrhnutý 3,5-litrový šesťvalcový motor J35A, mal tiež systém časovania ventilov VTEC, pričom výkon dosahoval 221 kW/300 koní. Aby sa prispôsobilo nastavenie pohonu všetkých kolies, motor bol preorientovaný z pozdĺžneho uloženia na uloženie naprieč, čo bolo v konečnom dôsledku aj pôvodné uloženie motora v prvej generácii modelu Legend.

Technické údaje

Piata generácia (KC1/KC2, 2014–súčasnosť)
Piata generácia bola predstavená dňa 10. novembra 2014, pričom do predaja prišla dňa 20. februára 2015. Verzia po facelifte bola uvedená na Tokijskom autosalóne dňa 27. októbra 2017.

Referencie

Iné projekty

Zdroj

Automobily Honda
Luxusné automobily
Sedany
Kupé
Automobily s predným náhonom
Automobily s pohonom 4 × 4
Automobily vyššej strednej triedy